stanford-oval/wikipedia huggingface dataset:
Aki Seppälä
Ura

Seppälä on Joutsenon Katajan kasvatti. B-juniorina hän siirtyi Ruokolahden Rajuun, jonka kanssa hän saavutti ikäluokan SM-pronssia kaudella 1996–1997. Samalla kaudella hän teki ensiesiintymisensä miesten tasolla Rajun 1. divisioonajoukkueessa.
Rajun pudottua 2. divisioonaan Seppälä siirtyi samaan aikaan 1. divisioonaan nousseen lappeenrantalaisen NST:n riveihin, ja oli kaudella 1997–1998 joukkueen runkopelaajia sen noustessa Salibandyliigaan ensimmäistä kertaa historiassaan. NST pelasi ensimmäisen liigaottelunsa 5. lokakuuta 1998 Helsingin NMKY:tä vastaan, ja Seppälä vastasi joukkueen ensimmäisestä liigamaalista. NST:ssä Seppälä pelasi liigaa kaksi kautta ennen joukkueen putoamista 1. divisioonaan keväällä 2000. Hän pelasi samaan aikaan vielä myös A-junioreissa ja saavutti ikäluokan SM-hopeaa.
Vuonna 2000 Seppälä muutti opiskeluiden vuoksi Joensuuhun, jossa hän jatkoi liigapelejä paikallisen Josban joukkueessa. Seuraavan viiden kauden aikana joukkue ylsi mitalipeleihin neljästi ja saavutti SM-hopeaa kausilla 2001–2002, 2002–2003 ja 2003–2004 sekä -pronssia kaudella 2000–2001. Lisäksi joukkue voitti Suomen cupin kaudella 2002–2003 sekä sijoittui cupin toiseksi kausilla 2001–2002 ja 2003–2004. Josba-vuosinaan Seppälä sai myös ensimmäisen kutsunsa Suomen maajoukkueeseen, jossa hän on sittemmin pelannut 25 ottelua ja tehnyt pisteet 5 + 3 = 8.
Vuonna 2005 Seppälä palasi kotiseudulleen ja NST:n takaisin liigaan nousseeseen joukkueeseen. Hän on pelannut liigan runkosarjassa 276 ottelua pistein 89 + 120 = 209 ja pudotuspeleissä 50 ottelua pistein 11 + 14 = 25. Hän on NST:n ensimmäinen yli 100 liigaottelua pelannut pelaaja. Hänet valittiin liigan kuukauden pelaajaksi marraskuussa 2002 ja helmikuussa 2008. Seppälän toistaiseksi viimeinen liigakausi oli 2008–2009, jonka jälkeen hän siirtyi kasvattajaseuransa Joutsenon Katajan 3. divisioonajoukkueeseen.
Seppälä on pelannut myös jalkapalloa Kultsun ja NaKan divisioonajoukkueissa. Päälajistaan poiketen hän pelaa jalkapallossa hyökkääjänä.
Liigatilastot

| Kausi | Joukkue | Runkosarja> O | Runkosarja> M | Runkosarja> S | Runkosarja> P | Runkosarja> J | Pudotuspelit> O | Pudotuspelit> M | Pudotuspelit> S | Pudotuspelit> P | Pudotuspelit> J |
| --- | --- | --- | --- | --- | --- | --- | --- | --- | --- | --- | --- |
| 1998–1999 | NST | 21 | 4 | 9 | 13 | 10 | – | – | – | – | – |
| 1999–2000 | NST | 27 | 3 | 8 | 11 | 16 | – | – | – | – | – |
| 2000–2001 | Josba | 27 | 3 | 7 | 10 | 19 | 9 | 3 | 2 | 5 | 8 |
| 2001–2002 | Josba | 25 | 6 | 5 | 11 | 8 | 11 | 3 | 1 | 4 | 6 |
| 2002–2003 | Josba | 31 | 13 | 13 | 26 | 22 | 10 | 3 | 5 | 8 | 2 |
| 2003–2004 | Josba | 30 | 10 | 18 | 28 | 18 | 12 | 2 | 4 | 6 | 12 |
| 2004–2005 | Josba | 14 | 9 | 6 | 15 | 4 | 4 | 0 | 2 | 2 | 2 |
| 2005–2006 | NST | 29 | 11 | 17 | 28 | 8 | – | – | – | – | – |
| 2006–2007 | NST | 26 | 18 | 9 | 27 | 22 | – | – | – | – | – |
| 2007–2008 | NST | 21 | 6 | 13 | 19 | 8 | 4 | 0 | 0 | 0 | 6 |
| 2008–2009 | NST | 25 | 6 | 15 | 21 | 10 | – | – | – | – | – |
| Yhteensä | Yhteensä | 276 | 89 | 120 | 209 | 145 | 50 | 11 | 14 | 25 | 36 |
O = ottelut, M = maalit, S = syötöt, P = pisteet, J = jäähyminuutit.
Aiheesta muualla

Seppälän esittely NST:n sivustolla (Arkistoitu – Internet Archive)
Seppälän esittely Salibandyliigan sivustolla (Arkistoitu – Internet Archive)
Seppälän esittely NaKan sivustolla[vanhentunut linkki]
Marty Adams

Marty Adams (12. syyskuuta 1981) on kanadalainen näyttelijä ja koomikko. Hän pelasi myös yliopistonsa jalkapallo-joukkueessa, mutta joutui lopettamaan kyseisen lajin polvivammansa takia. Martyn sisko suositteli hänelle koomikon uraa, jonka jälkeen hän aloitti myös näyttelyuran.
Marty Adams on esiintynyt muun muassa elokuvissa Saw IV ja Repo Men – noutajat ja komediasarjassa Video on Trial.
Martuni

| Martuni Մարտունի, Xocavənd |
| --- | --- |
 Katu kaupungin keskustassa.
 Martuni
 Koordinaatit: 39°47′43″N, 47°6′47″E 
Valtio:   Azerbaidžan  Vuoristo-Karabahin tasavalta (1991–2023)
Piiri:  Xocavənd / Martuni
Kaupungiksi:  1985
Väkiluku (2015):  5 700
Infobox OKVirheellinen NIMI-arvo: 
Martuni (arm. Մարտունի, azer. Xocavənd, ven. Мартуни tai Ходжавенд, Hodžavend) on kaupunki Azerbaidžanissa. Kaupunki kuului de facto itsenäiseen armenialaiseen Artsakhin tasavaltaan (ent. Vuoristo-Karabahin tasavalta) 26. syyskuuta 2023 asti, jolloin Azerbaidžan valtasi kaupungin. Ensitöikseen azerit kaatoivat ensimmäisessä Karabahin sodassa kaatuneen Monte Melkonianin patsaan.  Valtauksen myötä kaupungin armenialaisväestö jätti kaupungin, jonka nimeksi palautettiin Xocavənd.
Kaupunki sijaitsee Karabahvuorten itärinteillä 41 kilometriä Stepanakertistä itään. Kaupunki on tasavaltaan kuuluvan Martunin piirin keskus. Azerbaidžanin hallinnollisen jaon mukaan se muodostaa Xocavəndin piirin keskuksen. Asukkaita on 5 700 henkeä (vuonna 2015).
Martunista tuli piirikeskus vuonna 1930, kaupunkimainen taajama vuonna 1960 ja kaupunki vuonna 1985. Neuvostoaikana siellä toimi elintarviketeollisuutta ja kudottiin mattoja. Vuoden 1989 väestönlaskennan mukaan kaupungissa oli 7 000 asukasta.
Ahveninen (Laukaa, Rantalankylä)

| Ahveninen |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°18′08″N, 26°17′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskuoja:  oja Leivonveteen 
Järvinumero:  14.352.1.014
Mittaustietoja
Pinnankorkeus:  88 m  
Pituus:  1,6 km  
Leveys:  890 m  
Rantaviiva:  4,547 km  
Pinta-ala:  69,243 ha  
Tilavuus:  0,0008597 km³ 
Keskisyvyys:  1,24 m  
Suurin syvyys:  3,4 m  
Saaria:  1 
 fiAhveninen 
Ahveninen  on Keski-Suomessa Laukaassa Rantalankylän lähellä sijaitseva järvi.
Maantietoa

Järven pinta-ala on 69 hehtaaria, se on 1,6 kilometriä pitkä ja 900 metriä leveä. Järvellä on kartan mukaan yksi saari. Järven tilavuudeksi on saatu 859 700 kuutiometriä. Sen keskisyvyys on 1,2 metriä ja suurin syvyys on 3,4 metriä. Sen rantaviivan pituus on 4,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kynsiveden lähialueeseen (14.352) se kuuluu. Järven vedenpinnan korkeus on 88 metriä mpy.
Alaskanjupik

| alaskanjupik |
| --- | --- |
Oma nimi:  Yugtun
Tiedot
Alue:   Alaska
Virallinen kieli:   Alaska
Puhujia:  10 000–13 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  eskimo-aleuttilaiset kielet
Kieliryhmä:  eskimokielet juppikkielet
Kielikoodit
ISO 639-2:  ypk (jupikkikielet)
ISO 639-3:  esu
 Ohje 
Alaskanjupik (omakielinen nimi: Yugtun) on eskimo-aleuttilainen kieli, joka on yksi jupikkikielistä. Yhdessä alutiiqin kanssa se muodostaa siihen kuuluvan alaskanjupikkikielten alaryhmän.
Alaskanjupikkia puhutaan Nunivakinsaarella ja Alaskan rannikolla Bristolinlahdesta Nortoninlahden Unalakleetiin ja sisämaassa Nushagak-, Kuskokwim- ja Yukonjoen rannoilla. Keski-Alaskan jupikeita on noin 21 000, joista noin 10 000 (vuonna 1995, M. Krauss) puhuu kieltä. Kielessä on neljä toisistaan poikkeavaa murretta.
Kieltä kirjoitetaan latinalaisin aakkosin.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Fonologia > Konsonantit

|  |  | Labiaalit | Alveolaarit | Postalveolaarit/ Palataalit | Velaarit | Uvulaarit |
| --- | --- | --- | --- | --- | --- | --- |
| Nasaalit | Nasaalit | m̥ m | n̥ n |  | ŋ̊ ŋ |  |
| Klusiilit | Klusiilit | p | t |  | k | q |
| Affrikaatat | Affrikaatat |  | ts | tʃ |  |  |
| Frikatiivit | tavalliset | f v | s z |  | x ɣ | χ ʁ |
| Frikatiivit | labialisoidut |  |  |  | xʷ ɣʷ | χʷ ʁʷ |
| Frikatiivit | lateraalit |  | ɬ |  |  |  |
| Approksimantit | tavalliset |  |  | j | w |  |
| Approksimantit | lateraalit |  | l |  |  |  |
Lähde:
Aiheesta muualla

Alaskan ortodoksiset tekstit (Alaskanjupikin kielellä) (Arkistoitu – Internet Archive)
Eskimo-aleuttilaiset kielet
alaskanjupik
aleutti
alutiiq
grönlanti
inuktitut
inupiatun
inuvialuktun
naukaninjupik
siperianjupik
sireniki
Marty Balin

| Marty Balin |
| --- | --- |
 Marty Balin esiintymässä vuonna 2011.
Henkilötiedot
Koko nimi:  Martyn Jerel Buchwald
Syntynyt: 30. tammikuuta 1942 Cincinnati, Ohio, Yhdysvallat
Kuollut: 27. syyskuuta 2018 (76 vuotta) Tampa, Florida
Muusikko
Laulukielet:  englanti
Aktiivisena:  1962–2018
Tyylilajit:  rock
Soittimet:  kitara
Yhtyeet:  Jefferson Airplane Jefferson Starship, KBC Band
Levy-yhtiöt:  Challenge ja EMI 
Aiheesta muualla
www.martybalin.net
  [ Muokkaa Wikidatassa ] [ ohje ]  
Marty Balin ([ˈbælɪn]; s. Martyn Jerel Buchwald; 30. tammikuuta 1942 Cincinnati, Ohio – 27. syyskuuta 2018 Tampa, Florida) oli yhdysvaltalainen laulaja, lauluntekijä ja muusikko, joka tunnettiin parhaiten yhtenä Jefferson Airplanen ja Jefferson Starship laulajista.
Balin oli Jefferson Airplanen perustajajäseniä ja tärkeä henkilö San Franciscon flower power  -liikkeessä. Hän oli myös paikallisen Matrix clubin omistaja. Klubissa pääsivät esille mm. Grateful Dead, Steppenwolf ja Santana. Myös Jefferson Airplane soitti ensimmäisen keikkansa tällä klubilla. Yhtyeen tavaramerkkejä olivat vaikutteet folkista, rockista ja bluesista sekä moniääniset lauluharmoniat. Erilaisia efektejä käytettiin runsaalla kädellä. Tunnetuimmassa kokoonpanossa soittivat ja lauloivat myös yhtyeen toinen perustaja Paul Kantner sekä laulaja Grace Slick samoin kuin kitaristi Jorma Kaukonen, basisti Jack Cassady ja rumpali Spencer Dryden. Slickin liityttyä mukaan Balin jäi tämän varjoon, mutta Balin kommentoi tätä myöhemmin sanoen, että “Grace oli siihen aikaan rockin kaunein tyttö, joten hänelle annettiin kunnia ihan kaikesta”.
Jefferson Airplanen hajottua Kantner ja Slick perustivat Jefferson Starshipin, johon myös Balin kutsuttiin, ensin vierailijaksi, sitten vakituiseksi jäseneksi. Hän kirjoitti yhtyeen suurimman hitin, kappaleen nimeltä Miracles. Hän siirtyi sittemmin soolouralle, mutta osallistui uudelleen lämmitettyihin Jefferson Airplaneen ja Jefferson Starshipiin. Viimemainitun hän jätti lopullisesti vuonna 2008. Vuonna 2016 hän joutui sydänleikkaukseen, jossa hänen kielensä ja lauluäänensä kärsivät vaurioita.
Mammalogia

Mammalogia eli nisäkästiede on eläintieteen osa-alue, joka tutkii nisäkkäitä. Mammalogia lähestyy nisäkkäitä monista eri lähtökohdista. Tutkimus voi koskea esimerkiksi nisäkkäiden rakennetta, toimintaa, kehityshistoriaa, käyttäytymistä, taksonomiaa tai kesyjen nisäkkäiden hoitoa ja jalostusta. Se voidaan jakaa edelleen nisäkäsryhmien tai -lahkojen mukaan.
Theriologia tarkoittaa myös nisäkästiedettä; tarkkaan ottaen tämä termi viittaa synnyttävien nisäkkäiden tutkimukseen.
Aiheesta muualla

American Society of Mammalogists (englanniksi)
Eläintiede
| --- | --- |
Osa-alueita:   antrozoologia  araknologia  entomologia  etologia  helmintologia  herpetologia  iktyologia  malakologia  mammalogia  myrmekologia  nematologia  ornitologia  paleozoologia  planktologia  primatologia 
Tieteilijöitä:   Karl Ernst von Baer  Georges Cuvier  Charles Darwin  Jean-Henri Fabre  William Kirby  Carl Linnaeus  Konrad Lorenz  Thomas Say  Jakob von Uexküll  Alfred Russel Wallace
Mammaliaformes

| Mammaliaformes |
| --- | --- |
 Castorocauda
 Triaskausi – Nykyaika (Holoseeni) 225–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  Kynodontit Cynodontia
Kladi::  Epicynodontia
Osalahko::  Eucynodontia
Kladi::  Probainognathia
Kladi::  Chiniquodontoidea
Kladi::  Prozostrodontia
Kladi::  Mammaliaformes  Rowe, 1988
Alaryhmät
 †Morganucodonta  †Docodonta  †Tikitherium  †Hadrocodium  Nisäkkäät Mammalia 
Katso myös
   Mammaliaformes Wikispeciesissä   Mammaliaformes Commonsissa 
Infobox OKNimi-testi OK: 
Mammaliaformes on kladi, johon yleensä luokitellaan nisäkkäät ja niiden lähimmät sukupuuttoon kuolleet sukulaiset. Pääasiallisesti Mammaliaformes on terapsidien Prozostrodontia-kladiin kuuluva ryhmä, johon kuuluvat nisäkkäiden lisäksi esimerkiksi morganukodontit (Morganucodontidae) ja dokodontit (Docodonta). Joissakin yhteyksissä ryhmään Mammaliaformes luetaan myös symmetrodontit, jotka olivat eräänlainen siirtymä synapsideista varsinaisiin nisäkkäisiin. Joissakin yhteyksissä ryhmään Mammaliaformes luetaan kaikki muut varhaiset nisäkkäät, kuin ne, mistä nykyiset nisäkkäät polveutuvat.
Edellä mainittuja mammaliaformes-ryhmään kuuluvia ovat esimerkiksi osaluokan Allotheria lahkot, kuten multituberkulaatit (Multituberculata).
Aiheesta muualla

http://novataxa.blogspot.fi/2013/8/megaconus-mammaliaformis.html%5Bvanhentunut+linkki%5D (englanniksi)
http://www.geo.utexas.edu./faculty/rowe/Publications/pdf/010 Rowe 1988.pdf (englanniksi)
Matkalla Beetlehemiin

| Matkalla Beetlehemiin> The Nativity Story |
| --- | --- |

Ohjaaja:  Catherine Hardwicke
Käsikirjoittaja:  Mike Rich
Tuottaja:   Toby Emmerich  Marty Bowen  Wyck Godfrey  Cale Boyter  Catherine Hardwicke  Mike Rich  Tim Van Rellim 
Säveltäjä:  Mychael Danna
Kuvaaja:  Elliot Davis
Leikkaaja:   Robert K. Lambert  Stuart Levy 
Pääosat:   Keisha Castle-Hughes  Shohreh Aghdashloo  Oscar Isaac  Stanley Townsend  Ciarán Hinds  Shaun Toub 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:   Vatikaani 26. marraskuuta 2006  Suomi 1. joulukuuta 2006 
Kesto:  103 minuuttia
Alkuperäiskieli:  englanti
Budjetti:  35 000 000 dollaria
Tuotto:  46 422 364 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Matkalla Beetlehemiin (The Nativity Story) on vuonna 2006 ensi-iltansa saanut Catherine Hardwicken ohjaama yhdysvaltalainen draamaelokuva Jeesuksen syntymästä. Se oli ensimmäinen elokuva, joka sai maailmanensi-iltansa Vatikaanivaltiossa.
Marcel Lomnický

| Mitalit> Maa:  Slovakia.Miesten moukarinheitto.Universiadit  | Mitalit> Maa:  Slovakia.Miesten moukarinheitto.Universiadit  | Mitalit> Maa:  Slovakia.Miesten moukarinheitto.Universiadit  | Maa:  Slovakia> Miesten moukarinheitto. |
| --- | --- | --- | --- |
|  Hopeaa | Shenzhen 2011 | 73,90 m |  |
|  Hopeaa | Kazan 2013 | 78,73 m |  |
Marcel Lomnický (s. 6. heinäkuuta 1987 Nitra, Tšekkoslovakia) on slovakialainen moukarinheittäjä. 180 senttimetriä pitkä ja 90 kilogrammaa painava Lomnický edustaa yhdysvaltalaisen Virginian teknillisen yliopiston yleisurheilujoukkuetta.
Lomnický sijoittui viidenneksi Rio de Janeiron olympialaisissa 2016. Vuosien 2012 kesäolympialaisissa Lontoossa ja 2021 Tokiossa hän jäi karsintaan. Hän on osallistunut viidesti MM-kilpailuihin, vuosina 2011, 2013, 2015, 2017 ja 2019 parhaana tuloksenaan Moskovan 2013 ja Pekingin 2015 kilpailuiden kahdeksas sija. EM-kilpailuissa Lomnický on ollut mukana vuosina 2010, 2012, 2014, 2016 ja 2018, parhaina sijoituksinaan vuoden 2016 kisojen viides ja 2014 seitsemäs tila. Vuoden 2015 Euroopan kisoissa Bakussa (Euroopan joukkuemestaruuskilpailujen kolmosliiga) Lomnický voitti moukarinheiton. Hänellä on myös kaksi hopeaa kesäuniversiadeista vuosilta 2011 ja 2013.
Ennätykset

79,19 m (Trnava 2021)
Matti Karppinen

Matti Karppinen (s. 1958) on suomalainen yritysjohtaja. Karppinen on koulutukseltaan kauppatieteiden maisteri. Hän on toiminut Saarioisen toimitusjohtajana 1. marraskuuta 2016 alkaen.
Karppinen on työskennellyt:
Apetit Oyj, toimitusjohtajana vuosina 2005-2014
Atria Yhtymä Oyj, Lithells AB, toimitusjohtajana vuosina 2001–2005
Nokian Renkaat Oyj, tulosyksikköjohtajana 1998–2001
Saarioinen Oy, markkinointijohtajana 1994–1998
Tamrock Oy, markkinointipäällikkönä 1989–1994
Unilever Finland Oy, markkinointipäällikkönä 1985–1989
Muuta

Matti Karppisen luottamustehtäviä ovat olleet Elintarviketeollisuusliiton hallituksen jäsenyys ja Finfoodin hallituksen puheenjohtajuus. Karppinen on toiminut HKScanin hallituksen jäsenenä vuodesta 2008.
Karppinen sai vuorineuvoksen arvonimen toukokuussa 2023.
Aiheesta muualla

Matti Karppisen esittely Lännen Tehtaiden sivuilla
Marcel Landowski

Marcel Landowski
Marcel Landowski (18. helmikuuta 1915 Pont-l'Abbé – 24. joulukuuta 1999 Pariisi) oli ranskalainen säveltäjä. Hän pyrki luomaan avantgarden ja konservatiivisen ilmaisun välimaastoon sijoittuvaa musiikkia. Hänen tuotannossaan on Arthur Honeggerin ja Gian Carlo Menottin vaikutteita.
Landowski opiskeli Pariisin konservatoriossa vuosina 1935–1941. Siellä hän sai sävellysopetusta Henri Büsseriltä ja orkesterinjohdon opetusta Philippe Gaubertilta. Lisäksi hän sai ohjausta pianonsoitossa Marguerite Longilta ja orkesterinjohdossa Pierre Monteux'lta. Landowskista tuli merkittävä Ranskan musiikkihallinnon toimija. Hän esimerkiksi perusti Orchestre de Parisin vuonna 1967, kehitti maan konservatoriojärjestelmää vähemmän keskusjohtoiseksi ja toimi Théâtre du Châtelet'n puheenjohtajana 1979–1991. Vuonna 1991 Landowski perusti Musique nouvelle en liberté -seuran. Hänet valittiin vuonna 1975 Académie des Beaux-Artsin jäseneksi, ja vuodesta 1994 hän toimi Institut de Francen rehtorina. Tätä ennen hän oli toiminut vuodesta 1968 Institut de Francen pysyvänä sihteerinä. Vuonna 1987 hän sai Kunnialegioonan komentajan arvon.
Landowski sävelsi paljon näyttämöteoksia, myös oopperoita, joiden teema on usein filosofinen. Näihin kuuluvat Le ventriloque (1955), Le fou (1955), Les adieux (1960), Montségur (1985) ja Galina (1996). Landowski hyödynsi elektroakustisia keinoja esimerkiksi teoksessa Le fantôme de l'opéra (1980). Landowskin merkittäviin teoksiin kuuluvat myös lyyrinen legenda Le Rive de Nils Halerius, ensimmäinen sinfonia (Jean de la peur) ja Un enfant appelle (konsertto sopraanolle, sellolle ja orkesterille, 1979). Landowski jatkoi säveltämistä 1990-luvulle saakka. Osa hänen tuotannostaan on elokuvamusiikkia.
Landowskin isä oli kuvanveistäjä Paul Landowski. Muusikko Manon Landowski on hänen tyttärensä.
Aiheesta muualla

Marcel Landowski Internet Movie Databasessa. (englanniksi)
Maria Barroso

Maria Barroso, 2013
Maria de Jesus Simões Barroso Soares (2. toukokuuta 1925 Fuseta – 7. heinäkuuta 2015 Lissabon) oli portugalilainen näyttelijä, joka oli vuodesta 1949 poliitikko Mário Soaresin (presidenttinä 1986–1996) aviopuoliso. Hän oli mukana perustamassa Sosialistipuoluetta.
Barroso syntyi Fusetassa, opiskeli Lissabonissa ja työskenteli näyttelijänä Teatro Nacional D. Maria II:ssa. Hän teki lisäksi esiintymisiä useammissa Manoel de Oliveiran elokuvissa.
Barroso tuli vanhemmallakin iällään tunnetuksi aktivismillaan. Hänet nimitettiin joulukuussa 1997 Aveiron yliopiston kunniatohtoriksi.
Barroso kuoli 7. heinäkuuta 2015 lissabonilaisessa sairaalassa, jonne hän oli joutunut kaaduttuaan kotonaan kesäkuussa.
Maria Augustin

Maria Augustin (17. maaliskuuta 1749 Turku – 10. syyskuuta 1803 Turku) oli suomalainen kauppias ja laivanvarustaja, joka vaikutti Turussa. Hän teki toimi ensin isänsä nimissä ja myöhemmin omissa nimissään. Maistraatin vastustuksen takia hän joutui anomaan erityisoikeuksia toiminnalleen kuninkaalta.
Maria Augustinin isä oli suomenkielisestä somerolaisesta talonpoikaissuvusta. Isä lopetti sairauden vuoksi oman menestyksekkään liiketoimintansa ja halusi siirtää sen Marialle, joka oli jäänyt naimattomaksi huolehtiakseen leski-isästään. Maistraatti kuitenkin kieltäytyi vedoten siihen, että kauppakaaren mukaan luvan saajan tuli olla mies. Maria Augustin sai Kauppakollegiolta väliaikaisen luvan hänen isänsä kuoltua, ja elinikäisen oikeuden käännyttyään kuninkaan puoleen.
Maria Augustin vaali suomenkielisiä sukujuuriaan ja hänellä oli perukirjan mukaan Turun suurin suomenkielinen kirjakokoelma.
Maria Bagrationi

Maria Bagrationi
Maria Bagrationi (n. 1050 – vuoden 1103 jälkeen) oli Bysantin keisarinna. Hän oli Georgian kuninkaan Bagrat IV:n tytär ja Bysantin keisari Mikael VII:n ja Nikeforos III:n vaimo. Häntä kutsutaan joskus myös nimellä Alanian Maria. Hänen nimensä oli alun perin Martha. Maria oli tunnettu kauneudestaan ja siitä, että hän rahoitti monien luostareiden rakentamisen.
Maria lähetettiin vuonna 1056 Konstantinopoliin, jossa hänet kasvatettiin keisarinna Theodoran suojeluksessa. Vuonna 1065 Maria meni naimisiin keisari Konstantinos X:n pojan Mikaelin kanssa. Mikaelista tuli keisari vuonna 1067, mutta hänet syrjäytti Nikeforos III vuonna 1078. Maria lupautui menemään naimisiin Nikeforoksen kanssa, jos tämä vuorostaan antaisi Marian ja Mikaelin pojan Konstantinoksen seurata häntä valtaistuimella. Nikeforos ei kuitankaan pitänyt kiinni lupauksestaan. Maria liittyi tämän jälkeen Aleksios Komnenoksen ja tämän veljen Isaakin suunnittelemaan salaliittoon. Aleksios oli myös huhujen mukaan Marian salainen rakastaja. Vuonna 1081 Aleksios syrjäytti Nikeforoksen, ja hänet julistettiin keisariksi. Aleksios julisti myös nuoren Konstantinoksen omaksi seuraajakseen. Maria asui vielä keisarillisessa palatsissa pitkän aikaa sen jälkeen kun Aleksios ja tämän vaimo Irene Dukaina muuttivat sinne asumaan. Kun Aleksioksen vaimo synnytti hänelle tyttären Annan, antoi Aleksios kihlata hänet Konstantinoksen kanssa. Vuonna 1087 Aleksios sai kuitenkin pojan Johanneksen, jonka hän julisti heti kruununperillisekseen. Annan ja Konstantinoksen kihlaus purettiin, ja Maria joutui vetäytymään luostariin.
Martvilin piirikunta

Martvilin luostari.
Martvilin piirikunta (georg. მარტვილის რაიონი, Martvilis raioni) on piirikunta Samegrelo ja Zemo Svanetin hallintoalueella Georgian länsiosassa. Piirikunnassa asui vuiden 2014 väestönlaskennan mukaan 33 463 asukasta ja sen pinta-ala on 880,6 neliökilometriä. Sen keskus on Martvilin kaupunki, jossa asui 4 425 asukasta vuonna 2014.
Keskiajalla Martvilin luostari oli merkittävä keskus. Martvilin-Tšqondidin katedraali rakennettiin 600-luvulla ja Abhasian kuningas Giorgi II teki siitä episkopaalisen keskuksen 900-luvulla. Kuningas Bagrat IV on haudattu luostariin. Useat keskiajan oppineet, heistä huomattavimpana Giorgi Tšqondideli, työskentelivät luostarissa.
Martvilin kaupunki oli neuvostoaikana (1936–1990) nimeltään Gegetškori (ven. Гегечко́ри) bolševikki Saša Gegetškorin mukaan.
Aiheesta muualla

Kuvia tai muita tiedostoja aiheesta Martvilin piirikunta Wikimedia Commonsissa
Georgian kaupungit ja piirikunnat
Max Morath

Max Morath (1. lokakuuta 1926 Colorado Springs – 19. kesäkuuta 2023) oli yhdysvaltalainen ragtimea soittanut pianisti. Hänestä käytettiin myös kutsumanimeä ”Mr. Ragtime”.
Elämä ja ura

Morathin äiti oli ammattimainen ragtimepianisti, jonka myötävaikutuksella myös poika kiinnostui varhain pianonsoitosta. Morath sai oppiarvon englannin kielessä Colorado Collegesta. Hän tuli tunnetuksi levytystensä lisäksi televisio-ohjelmista, näytelmistä ja kirjoittamisesta. Morath aloitti yhteistyönsä Public Broadcasting Servicen kanssa 1960-luvun alussa ja keskittyi ohjelmissaan käsittelemään ragtimen kukoistuksen aikaa. Hän käsikirjoitti ja esitti muun muassa ragtimea ja sen historiallista kontekstia esitelleen televisio-ohjelman The Ragtime Era. Vuonna 1969 Morath kantaesitti kriitikkojen suosion saavuttaneen yhden miehen näytelmän Turn of the Century. Vastaavan suosion saavuttivat Living a Ragtime Life ja The Ragtime Years. Morath myös laati esseitä ja esiintyi radio-ohjelmissa National Public Radiossa.
Morath sai vuonna 1996 maisterin arvon Yhdysvaltain tutkimuksessa Columbian yliopistosta. Maisterintyössään hän paneutui lauluntekijä Carrie Jacobs-Bondin työhön. Morath jatkoi kiertämistä 2000-luvulla yhden miehen show’nsa Max Morath the Ragtime Man merkeissä. Hänen levyjään on julkaistu monilla levymerkeillä, joihin ovat kuuluneet Vanguard Records, Epic Records ja RCA Red Seal Records. Morath sai vuonna 2022 Glenn Jenks Ragtime Revuen ensimmäisen palkinnon elinikäisistä saavutuksista.
Morathin ensimmäinen avioliitto päättyi eroon. Vuonna 1993 hän meni uusiin naimisiin Diane Skomarsin kanssa. Hänellä oli kolme lasta ja lisäksi tytärpuoli Skomarsin aiemmasta suhteesta. Uuden avioitumisen jälkeen Morath asui Duluthissa Minnesotassa. Vuonna 2022 hän asettui Aftenro-hoitokotiin.